Diari Oficial de la Generalitat Valenciana


Sumari del DOGV 3154, del 02-01-1998 (1997/12675)

RESOLUCIÓ de 17 de novembre de 1997, de la Direcció General d'Ordenació i Innovació Educativa i Política Lingüística, per la qual es convoca l'activitat de les escoles viatgeres per a l'any 1998.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3154

Data del DOGV
:   02-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1997/12061


Data del document
:   17-11-1997

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 17 de novembre de 1997, de la Direcció General d'Ordenació i Innovació Educativa i Política Lingüística, per la qual es convoca l'activitat de les escoles viatgeres per a l'any 1998. [97/A12901]
  
Com en anys anteriors, la Conselleria de Cultura, Educació i Ciència en col·laboració amb el Ministeri d'Educació i Cultura convoca la Campanya d'Escoles Viatgeres per a l'any 1998.
  
L'experiència té dos grans objectius: el descobriment de la comunitat autònoma des d'un punt de visita de medi ambient global (aspectes geogràfics, ecològics, antropològics i lingüístics) i la convivència d'alumnes de les diferents comunitats participants.
  
Les escoles viatgeres comporten una metodologia activa, que permet crear hàbits de cooperació i treball en equip i preparar l'alumnat per a integrar-se en la vida social i cultural.
  
Per tot això, segons el que disposa l'Ordre Ministerial de 13 de març de 1986 (BOE del 04.04.86), que regula les ajudes als alumnes que realitzen l'activitat d'escoles viatgeres, modificada per l'Ordre de 28 de juny de 1995 (BOE 27.07.95), i en virtut de les competències conferides pel Reial Decret 2.093/1983, de 28 de juliol, aquesta Direcció General resol:
  
Primer
  
Podran sol·licitar ajudes per a participar en el Programa d'Escoles Viatgeres els alumnes de cinqué i sisé cursos d'Educació Primària de la Comunitat Valenciana.
  
Segon
  
1. Les rutes i el nombre de grups que les recorreran són els que detalla l'annex II d'aquesta resolució.
  
2. Les activitats es realitzaran en dos períodes: del 31 març a l'1 de juny de 1998, i del 6 d'octubre al 30 de novembre de 1998.
  
3. Els participants s'incorporaran a l'inici de ruta el dimarts de cada setmana i eixiran el dilluns de la setmana següent (preferentment als matins).
  
Tercer
  
Les ajudes inclouran els aspectes següents:
  
- El transport pel ferrocarril, des de l'estació de RENFE més pròxima al lloc d'origen fins l'inici de ruta, i al revés, segons el conveni entre el Ministeri d'Educació i Cultura i RENFE (llevat de rodalies).
  
- Les despeses d'allotjament i manutenció als centres d'acollida.
  
- Les despeses de transport per carretera corresponents al trajecte de cada ruta.
  
- La cobertura de risc del període de durada de les escoles viatgeres es garanteix a través d'una pòlissa d'accidents subscrita a aquest efecte pel Ministeri d'Educació i Cultura.
  
- Als beneficiaris que recórreguen rutes fora de la península se'ls assegurarà el corresponent transport (aeri o marítim) des de la península fins l'inici de ruta i al revés.
  
Quart
  
1. Els alumnes o les alumnes participants s'integraran en grups de 15, acompanyats d'un professor o professora.
  
2. El professor o professora acompanyant haurà de ser necessàriament el tutor o tutora o un professor o professora que habitualment imparteix classes al grup d'alumnes, i el responsable del projecte de participació a què fa referència el punt 7.1 d'aquesta resolució.
  
3. Les escoles unitàries o incompletes que no puguen arribar al nombre d'escolars esmentat en el punt 1 es podran agrupar seguint un criteri de proximitat geogràfica fins a completar els 15 alumnes que constituiran el grup de viatge. El professor acompanyant serà d'una de les escoles que s'agrupen. En aquest cas, les sol·licituds es faran segons indica el punt 5.4.
  
Cinqué
  
1. Les sol·licituds dels alumnes es confeccionaran segons l'annex IV, on s'inclou l'autorització paterna.
  
2. Seran presentades pels directors dels centres a la Direcció Territorial de Cultura i Educació corresponent o enviades per qualsevol dels procediments establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. S'aportarà la documentació següent:
  
- Dades del centre i del professor acompanyant, segons l'annex III.
  
- Certificat del director del centre d'haver estat aprovada la sol·licitud pel Consell Escolar, amb la indicació explícita de la llista d'alumnes presentats. (annex V).
  
- Projecte d'activitats que cal realitzar segons la programació del centre i segons els objectius generals que s'especifiquen en l'annex I.
  
4. Els alumnes dels centres que s'acullen a la situació establida en el punt 4.3 presentaran conjuntament les seues sol·licituds. Els directors inclouran un exemplar dels documents referits en el punt 5.3.b per cada centre. S'especificarà en cada cas a quin centre està adscrit el professor acompanyant.
  
5. El termini de presentació de sol·licituds finalitzarà el 27 de gener de 1998. Si l'esmentat termini coincideix en un dia que reglamentàriament siga declarat inhàbil, en dissabte, o en els dies 24 i 31 de desembre, s'entendrà prorrogat fins al primer dia hàbil següent.
  
Si, fent ús d'aquest dret, la sol·licitud es tramesa per correu, és necessari que es presente en sobre obert perquè el funcionari de correus li pose la data i el segell abans de certificar-la.
  
El termini per a resoldre les sol·licituds que es formulen serà de quatre mesos. Si dins del termini esmentat no es dicta resolució expressa, les sol·licituds es consideraran desestimades, sense perjudici del que es resolga en el moment oportú.
  
Sisé
  
1. En cada direcció territorial de Cultura i Educació, es constituirà una comissió per a seleccionar i ordenar les sol·licituds presentades. Aquesta comissió estarà integrada pels membres següents:
  
President: el director territorial de Cultura i Educació o la persona en qui delegue.
  
Vocals:
  
- El cap del Servei de la Inspecció d'Educació.
  
- Un inspector d'Educació.
  
- Dos directors de centres d'Educació Primària ( un de centre públic i un de centre privat), designats pel director territorial de Cultura i Educació corresponent.
  
- Dos pares d'alumnes (un en representació dels centres públics i un dels centres privats), designats per la federació d'associacions de pares d'alumnes corresponent.
  
- Un funcionari de la Direcció Territorial de Cultura i Educació, que farà de secretari de la comissió.
  
2. Per a l'ordenació preferent es confeccionarà un barem, tenint en compte els criteris següents:
  
a) Les característiques socioeconòmiques de la zona on està ubicat el centre docent sol·licitant. Tindran preferència els alumnes que provenen de zones rurals, cercles perifèrics o suburbials i zones d'acció educativa preferent, centres d'acció d'educació singular (CAES) i Projecte d'Acció Educativa Preferent (PAEP).
  
b) La participació anterior en aquest programa. Tindran preferència els centres que no han participat en les campanyes de 1995, 1996 i 1997 de l'experiència d'escoles viatgeres.
  
c) En tot cas, es consideraran i valoraran el projecte que presenta el centre, la preparació, l'experiència i el currículum del professor respecte a les activitats de tractament del medi.
  
3. Pel que fa als grups d'alumnes que participaran en el període que va des del 6 d'octubre al 30 de novembre, es tindrà en compte que en el moment de la selecció han d'estar matriculats en quart o cinqué cursos d'Educació Primària, de forma que en el moment de la seua participació cursen cinqué o sisé d'Educació Primària.
  
4. Quan l'esmentada comissió seleccione i ordene les sol·licituds, les direccions territorials trametran a la Direcció General d'Ordenació i Innovació Educativa i Política Lingüística les actes de les sessions corresponents, acompanyades de la relació prioritzada de les sol·licituds rebudes. S'especificaran: localitat, centre i rutes sol·licitades pel centre.
  
La Direcció General d'Ordenació i Innovació Educativa i Política Lingüística dictarà la resolució oportuna en què es farà pública la relació de centres seleccionats i la ruta corresponent. Aquesta resolució serà comunicada als centres seleccionats, que es publicarà en el Diari Oficial de la Generalitat Valenciana.
  
Contra la resolució d'adjudicació els centres interessats podran interposar un recurs ordinari davant la Conselleria de Cultura, Educació i Ciència.
  
Seté
  
1. Els professors acompanyants dels grups seleccionats elaboraran el quadern de l'alumne atenent els materials i les orientacions que facilitarà la coordinació de la ruta que visitaran. Els quaderns es trametran abans de la seua incorporació a la dita coordinació de ruta i se n'enviarà també una còpia a la direcció territorial de Cultura i Educació corresponent.
  
2. Cada centre participant haurà de trametre, després d'haver recorregut la ruta i en un termini màxim de dos mesos des que acabe, una memòria d'avaluació (en tres exemplars) a la direcció territorial de Cultura i Educació corresponent.
  
3. La memòria d'avaluació es presentarà en format DIN-A4. La extensió no serà superior a 15 fulls, i tindrà almenys els apartats següents:
  
a) Objectius realitzats: arreplegarà els objectius de l'escola viatgera, les característiques del grup, les activitats anteriors al viatge i les realitzades posteriorment i els mitjans emprats per a l'avaluació dels resultats.
  
b) Diari: on es reflectirà, de manera seqüencial, el desenrotllament de les activitats, la seua adequació als objectius proposats i també el nivell d'ús i condicions de les infraestructures.
  
c) Avaluació dels resultats: reflectiran no sols la síntesi dels coneixements adquirits pel grup durant el desenvolupament de l'escola viatgera, sinó també i fonamentalment, les actituds suscitades en els alumnes pel contacte amb altres cultures, la capacitat d'aquests per a participar en la vida de les comunitats visitades i el nivell d'anàlisi crítica i d'elaboració d'alternatives davant els problemes locals aconseguit pel col·lectiu.
  
4. Dins del termini d'un mes, el director territorial de Cultura i Educació trametrà les memòries, en doble exemplar, acompanyades pel corresponent informe de la Inspecció d'Educació (annex VI), a la Direcció General d'Ordenació i Innovació Educativa i Política Lingüística, Servei de Programes d'Innovació i Suport Escolar.
  
Vuité
  
Contra aquesta Resolució que no posa fi a la via administrativa, podrà interposar-se un recurs ordinari davant del conseller de Cultura, Educació i Ciència, en el termini d'un mes a comptar des de l'endemà de la seua publicació.
  
València, 17 de novembre de 1997.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX I / ANEXO I
  
Objectius generals / Objetivos generales:
  
- Aconseguir un nivell de coneixement i comprensió integral de la comunitat visitada, les gents i els costums, les terres, la història i els recursos d'aquesta. / Lograr un adecuado nivel de conocimiento y comprensión integral de la comunidad visitada, sus gentes y costumbres, sus tierras su historia y sus recursos.
  
- Fomentar la convivència i cooperació entre els alumnes, acceptar les diferències culturals i lingüístiques dels diferents grups i potenciar el desenrotllament de les capacitats individuals. / Fomentar la convivencia y cooperación entre los alumnos, aceptando las diferencias culturales y lingüísticas de los diferentes grupos y potenciar el desarrollo de las capacidades individuales.
  
- Crear hàbits i actituds positives per a la defensa i conservació del medi ambient i del patrimoni, començant pel medi habitual de l'alumnat. / Crear hábitos y actitudes positivas en la defensa y conservación del medio ambiente y del patrimonio, comenzando por el entorno cotidiano del alumnado.
  
- Procurar el desenrotllament i la utilització d'una metodologia activa i participativa de professors i alumnes, i l'intercanvi d'experiències singulars, pel que fa a la ruta. / Procurar el desarrollo y utilización de una metodología activa y participativa de profesores y alumnos, y el intercambio de experiencias singulares, en relación con la ruta.
  
- Eixamplar, des del punt de vista didàctic, l'àmbit d'actuació de l'escola, a través de la investigació i el disseny de noves situacions d'aprenentatge, després de la realització de la ruta. / Ampliar, desde el punto de vista didáctico, el ámbito de actuación de la escuela merced a la investigación y diseño de nuevas situaciones de aprendizaje, después de la realización de la ruta.
  
ANNEX II / ANEXO II
  
Relació de rutes que recorrerà l'alumnat valencià durant la campanya 1998/ Relación de rutas que recorrerá el alumnado valenciano durante la campaña 1998.
  
- Andalusia occidental / Andalucía occidental 1
  
- Andalusia oriental / Andalucía oriental 1
  
- Tenerife / Tenerife 1
  
- Galícia / Galicia 2
  
- País Basc / País Vasco 2
  
- Saragossa / Zaragoza 3
  
- Astúries / Asturias 3
  
- Cantàbria / Cantabria 2
  
- Burgos / Burgos 1
  
- Salamanca / Salamanca 2
  
- Sòria / Soria 2
  
- Navarra / Navarra 2
  
- Càceres / Cáceres 2
  
- Lleó / León 2
  
- Madrid / Madrid 1
  
- Toledo / Toledo 3
  
- La Rioja / La Rioja 2
  
ANNEX III / ANEXO III
  
Escoles viatgeres / Escuelas viajeras
  
Sol·licitud / Solicitud
  
Direcció territorial d ...
  
Direccion territorial de ...
  
Dades que ha de consignar el director del centre:
  
Datos que ha de consignar el director del centro:
  
1. Denominació del centre: ... Codi: ...
  
Denominación del centro:... Código: ...
  
2. Localitat: ... CP: ...
  
Localidad: ... CP: ...
  
3. Tel.: ...
  
Tel.: ...
  
4. Ordenació de les rutes segons preferència:
  
Ordenación de las rutas según preferencia:
  
1.r / 1.º ...
  
2.n / 2.º...
  
3.r / 3.º...
  
Professor/a acompanyant:
  
Profesor/a acompañante:
  
Nom: ... Cognoms: ...
  
Nombre: ... Apellidos: ...
  
DNI: ... NRP: ...
  
DNI: ... NRP: ...
  
Domicili particular: ...
  
Domicilio particular: ...
  
Tel.: ... Localitat: ... CP: ...
  
Tel.: ... Localidad: ... CP: ...
  
Àrea i curs en què imparteix ensenyament: ...
  
Área y curso en que imparte la docencia: ...
  
Tutor/a?: [ Sí ] [ No ]
  
Tutor/a-
  
Experiència anterior en l'estudi del medi ambient. / Experiencia anterior en el estudio del medio ambiente ...
  
..., ..., de ..., de 199...
  
El/la director/a (firma i segell):
  
El/la director/a (firma y sello)
  
ANNEX IV / ANEXO IV
  
Escoles viatgeres / Escuelas viajeras
  
Model d'instància / Modelo de instancia
  
Direcció territorial d ...
  
Direccion territorial de ...
  
Dades del/ de la sol·licitant / Datos del/de la solicitante:
  
Cognoms i nom: ... Edat: ...
  
Apellidos y nombre: ... Edad: ...
  
Domicili familiar: ... Tel: ...
  
Domicilio familiar: ... Tel.: ...
  
Localitat: ... CP: ...
  
Localidad: ... CP: ...
  
Centre: ... Localitat: ...
  
Centro: Localidad: ...
  
Nivell: ... 5.é ... 6.é
  
Nivel: ... 5.º ... 6.º
  
Ha participat en esta experiència anteriorment- ...
  
¿Ha participado en esta experiencia anteriormente- ...
  
..., ... de ... de 199...
  
Firma de l'alumne/a
  
Firma del alumno/a
  
Autorització paterna / Autorización paterna
  
(Adjunteu a l'annex IV / Acompañad al anexo IV)
  
Sr./a: ...
  
Sr./a: ...
  
Pare/mare/, tutor/a de: ...
  
Padre/madre, tutor/a de: ...
  
Autoritze perquè participe en l'activitat d'escoles viatgeres organitzada per la Conselleria de Cultura, Educació i Ciència, acompanyat del professor/a. / Autorizo para que participe en la actividad de escuelas viageras, organizada por la Conselleria de Cultura, Educación y Ciencia, acompañado por el profesor/a: ...
  
..., ... d... de 199...
  
Firma/firma
  
ANNEX V / ANEXO V
  
Sr./Sra ..., director/a del centre ... d ..., certifique que el Consell Escolar del centre ha aprovat en la sessió del dia ... la sol·licitud d'ajudes per a la participació en el Programa Escoles Viatgeres 1998, del següent grup d'alumnes:
  
Sr./Sra ..., director/a del centro ... de ..., certifico que el Consejo Escolar del centro ha aprobado en la sesión del día ... la solicitud de ayudas para la participación en el Programa Escuelas Viajeras 1998, del siguiente grupo de alumnos:
  
Tel. part. / Tel. part.
  
1 ... ...
  
2 ... ...
  
3 ... ...
  
4 ... ...
  
5 ... ...
  
6 ... ...
  
7 ... ...
  
8 ... ...
  
9 ... ...
  
10 ... ...
  
11 ... ...
  
12 ... ...
  
13 ... ...
  
14... ...
  
15 ... ...
  
..., ... d... de 199...
  
El/la director/a (firma i segell)
  
El/la director/a (firma y sello)
  
ANNEX VI / ANEXO VI
  
Informe de la Inspecció d'Educació
  
Informe de la Inspeccion de Educación
  
S'emet informe favorable: [ SÍ ] [ NO ]
  
Se emite informe favorable
  
..., ... de ... de 199...
  
Firma de l'inspector/a / Firma del inspector/a
  
DIRECCIÓ GENERAL D'ORDENACIÓ I INNOVACIÓ EDUCATIVA I POLÍTICA LINGÜÍSTICA / DIRECCIÓN GENERAL DE ORDENACIÓN E INNOVACIÓN EDUCATIVA Y POLÍTICA LINGÜÍSTICA